Prirodnjački muzej u Londonu
**Prirodnjački muzej** (ili **prirodoslovni muzej**) je naučna institucija s prirodnjačkim zbirkama koja uključuje trenutačne i historijske zapise o životinjama, biljkama, gljivama, ekosistemima, paleontologiji, itd.

Glavna uloga prirodnjačkog muzeja je pružiti naučnoj zajednici uzorke trenutačnih i historijskih vrsta za njihovo istraživanje s ciljem poboljšanja našeg razumijevanja prirodnoga svijeta. Neki muzeji imaju javne izložbe za dijeljenje ljepote i čudesa prirodnoga svijeta s javnošću, a nazivaju se „javnim muzejima". Neki muzeji osim svojih primarnih zbirki sadrže i neprirodnjačke zbirke, uglavnom historijske, umjetničke ili naučne tematike.

Renesansni kabineti čudesa bile su privatne zbirke koje su obično uključivale egzotične primjerke prirodopisa, ponekad lažne, s drugim vrstama predmeta. Prvi prirodnjački muzej moguće je bio onaj Conrada Gessnera, osnovan u Zürichu sredinom 16. vijeka. Muséum national d'histoire naturelle osnovan u Parizu 1635. godine je bio prvi muzej koji je poprimio današnji oblik prirodnjačkog muzeja. Rani prirodnjački muzeji nudili su ograničenu dostupnost jer su uglavnom bili privatne zbirke ili u vlasništvu naučnih društava. Ashmolean Museum, otvoren 1863. godine, bio je prvi prirodnjački muzej otvoren za javnost.

Liga naroda održala je 1934. godine u Madridu prvi Međunarodni muzeografski kongres (engl. *International Museography Congress*). U Madridu je od 10. do 15. 5. 1992. godine također održan prvi svjetski kongres o sačuvanju i održavanju prirodnjačkih zbirki (engl. *First World Congress on the Preservation and Conservation of Natural History Collections*).

Prirodnjački muzej u Srbiji
---------------------------

* Prirodnjački muzej u Beogradu (na SR Wikipediji)
* Prirodnjački muzej u Novom Sadu

Prirodnjački muzej u BiH
------------------------

* Zemaljski muzej Bosne i Hercegovine (prirodnjački odjel)

Prirodoslovni muzej u Hrvatskoj
-------------------------------

* Hrvatski prirodoslovni muzej
* Prirodoslovni muzej i zoološki vrt grada Splita
* Prirodoslovni muzej Rijeka

Izvori
------

1. ↑  Antoni Arrizabalaga i Blanch, "Els museus d'història natural, biodiversitat o informació: salvar què?", Lauro: magazine of the Granollers Museum of Natural History, #4 (1992), str. 60–62
2. 1 2  Vincent H. Resh, Ring T. Cardé, Encyclopedia of Insects (2003), str. 771.
3. 1 2  Andi Stein, Beth Blingham Evans, An Introduction to the Entertainment Industry (2009), str. 115.
4. ↑  International Museography Congress: The International Museum Conference of 1934, in perspective (Real Academia de Bellas Artes de San Fernando)
5. ↑  Congress Book of the International Symposium and First World Congress on the Perservation and Conservation of Natural History Collections = Simposio Internacional y Primer Congreso Mundial Sobre Preservación y Conservación de Colecciones de Historia Natural, National Library of Australia, Catalogue

Vanjske veze
------------

***Prirodnjački muzej*** na Wikimedijinoj ostavi

* (`en`) Natural History Museums (lista), UCMP Berkeley

|  |  |
| --- | --- |
| Normativna kontrola Uredi na Wikidati | 
* LCCN: sh85090241
* GND: 4203075-4
* BNF: cb11967406z (podaci)
* NKC: ph137271

 |